Die wêreld in foto’s – 17 November 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ondersteuners van die Suid-Koreaanse pres. Park Geun-hye besig om Donderdag te betoog teen haar bedanking. Park kan moontlik ondervra word oor gerugte dat sy ŉ vertroueling toegelaat het om onder ŉ dekmantel mag uit te oefen en manipulerend op te tree. Foto: Ahn Young-joon, SP ŉ Soldaat vroeër die week besig om deel te neem aan ŉ militêre offensief teen Taliban-militante in die noorde van Afganistan se Kunduz-provinsie. Foto: Ajmal Kakar, Xinhua ŉ Siamese vegvis met kleure wat lyk soos dié van Thailand se nasionale vlag het opslae op sosiale media veroorsaak toe dit Donderdag vir ŉ rekordbedrag van 53,500 baht (sowat R21 800) verkoop is tydens ŉ private visveiling. Foto: Chuchat Lekdeangyu, AP ŉ Staljong naby die piramides van Giza in Egipte hou ouer toergidse in die oog. Dié land sit met ŉ groot buitelandse valuta-tekort as gevolg van die hoë inflasiekoers, werkloosheid en ŉ tanende toerismebedryf. Foto: Nariman El-Mofty, AP Op die eerste dag van die tweede kriekettoets tussen Indië en Engeland in die Indiese stad Visakhapatnam het ŉ hond Donderdag die spel tydelik onderbreek. Veldpersoneel het oubaas se honne met ŉ skoen probeer verjaag. Foto: Aijaz Rahi, AP